ddrg/super_eurlex huggingface dataset:
Uredba Komisije (ES) št. 1680/98

z dne 29. julija 1998

o spremembi uredb (ES) št. 936/97 o uvedbi in upravljanju tarifnih kvot za visoko kakovostno svežo, ohlajeno in zamrznjeno goveje meso in za zamrznjeno bivolje meso ter (EGS) št. 139/81 o opredelitvi pogojev za uvrstitev nekaterih vrst zamrznjenega govejega in telečjega mesa v tarifno podštevilko 02023050 kombinirane nomenklature

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Komisije (ES) št. 936/97 z dne 27. maja 1997 o uvedbi in upravljanju tarifnih kvot za visoko kakovostno svežo, ohlajeno in zamrznjeno goveje meso in zamrznjeno bivolje meso [1], kakor je bila nazadnje spremenjena z Uredbo (ES) št. 1299/98 [2], in zlasti člena 7(2) Uredbe,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [3], kakor je bila nazadnje spremenjena z Uredbo (ES) št. 2634/97 [4], in zlasti člena 9(2) Uredbe,

ker je Nova Zelandija imenovala nov organ za izdajo potrdil o pristnosti; ker je zato treba spremeniti Prilogo II k Uredbi (ES) št. 936/97;

ker je za uvoz nekaterega govejega in telečjega mesa po znižanih carinskih stopnjah na podlagi Uredbe Komisije (EGS) št. 139/81 [5], kakor je bila nazadnje spremenjena z Uredbo (ES) št. 1299/98, treba predložiti potrdila o pristnosti, ki so jih izdale zadevne države; ker je treba posodobiti ime in naslov organa izdajatelja na Novi Zelandiji;

ker naj se standardizira postopek za revidiranje seznama organov, ki izdajajo potrdila o pristnosti;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

V Prilogi II k Uredbi (ES) št. 936/97 se "Novozelandski odbor proizvajalcev mesa" nadomesti z "Novozelandski odbor za meso".

Člen 2

Uredba (EGS) št. 139/81 se spremeni:

1. Člen 5(2) se nadomesti z:

"2. Komisija lahko revidira seznam, kadar kateri koli organ izdajatelj ni več pooblaščen, kadar ne izpolnjuje obveznosti, ki so njegova dolžnost, ali kadar se imenuje nov organ izdajatelj.";

2. v Prilogi II se "Novozelandski odbor proizvajalcev mesa" nadomesti z "Novozelandski odbor za meso".

Člen 3

Ta uredba začne veljati 1. septembra 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. julija 1998

Za Komisijo

Franz Fischler

Član Komisije

[1] UL L 137, 28.5.1997, str. 10.

[2] UL L 180, 24.6.1998, str. 6.

[3] UL L 148, 28.6.1968, str. 24.

[4] UL L 356, 31.12.1997, str. 13.

[5] UL L 15, 17.1.1981, str. 4.

--------------------------------------------------
Uredba Sveta (ES) št. 2070/98

z dne 28. septembra 1998

o spremembi Uredbe (ES) št. 1221/97 o splošnih pravilih za izvajanje ukrepov za izboljšanje proizvodnje in trženja medu

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, in zlasti člena 43 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker Uredba (ES) št. 1221/97 [4] določa rok, do katerega morajo nastati izdatki za ukrepe, sprejete v okviru letnega nacionalnega programa;

ker mora biti rok za te izdatke v okviru prvih programov preložen na poznejši čas, da se prepreči krajšanje trajanja državnih programov v prvem letu,

SPREJEL NASLEDNJO UREDBO:

Člen 1

V členu 3 Uredbe (ES) št. 1221/97 se tretji pododstavek nadomesti z naslednjim:

"Izdatki držav članic za ukrepe, sprejete v okviru letnih nacionalnih programov iz člena 1, morajo nastati do 15. oktobra vsako leto. Za prvo leto pa se ta datum preloži na 31. januar 1999."

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. septembra 1998

Za Svet

Predsednik

W. Molterer

[1] UL C 222, 16.7.1998, str. 15.

[2] Mnenje predloženo 16. septembra 1998 (še ni bilo objavljeno v Uradnem listu).

[3] Mnenje predloženo 9. septembra 1998 (še ni bilo objavljeno v Uradnem listu).

[4] UL L 173, 1.7.1997, str. 1.

--------------------------------------------------
Uredba Sveta (ES, ESPJ, Euratom) št. 2460/98

z dne 12. novembra 1998

o spremembi Uredbe št. 7/66/Euratom, 122/66/EGS o določitvi seznama krajev, za katere se lahko dodeli dodatek za prevoz na delo, najvišjega zneska dodatka in pravil za njegovo dodeljevanje

SVET EVROPSKE UNIJE JE

ob upoštevanju Pogodbe o ustanovitvi enotnega Sveta in enotne Komisije Evropskih skupnosti,

ob upoštevanju predloga Komisije,

ker je z upoštevanjem Uredbe Sveta (ES, ESPJ, EURATOM) št. 2458/98 z dne 12. novembra 1998, ki spreminja Uredbo (EGS, Euratom, ESPJ) št. 259/68 o kadrovskih predpisih za uradnike in pogojih za zaposlitev drugih uslužbencev Evropskih skupnosti, ter drugih zanje veljavnih uredb, ki se nanašajo na prejemke iz dela, pokojnine in druge finančne pravice v evrih [1], treba spremeniti Uredbo št. 7/66/Euratom, 122/66/EGS [2],

SPREJEL NASLEDNJO UREDBO:

Člen 1

V Uredbi št. 7/66/Euratom, 122/66/EGS se izraz "belgijski franki" zamenja z besedo "evri" in zneski, izraženi v belgijskih frankih, z enakovrednimi zneski v evrih po menjalnem tečaju, ki ga sprejme Svet.

Uporabijo se pravila za zaokrožanje zneskov iz Uredbe Sveta (ES) št. 1103/97 z dne 17. junija 1997 o nekaterih določbah v zvezi z uvajanjem evra [3].

Člen 2

V skladu s to uredbo Komisija 1. januarja 1999 opravi konverzijo zneskov iz Uredbe št. 7/66/Euratom, 122/66/EGS iz belgijskih frankov v evre; ti zneski bodo objavljeni v Uradnem listu Evropskih skupnosti januarja 1999.

Člen 3

Ta uredba začne veljati na dan objave v Uradnem listu Evropskih skupnosti.

Uporablja se od 1. januarja 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. novembra 1998

Za Svet

Predsednik

E. Hostasch

[1] UL L 307, 17.11.1998, str. 1.

[2] UL 150, 12.8.1966, str. 2751/66.

[3] UL L 162, 19.6.1997, str. 1.

--------------------------------------------------
Uredba Komisije (ES) št. 2784/98

z dne 22. decembra 1998

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske pridelke in živila

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92, z dne 14. julija 1992, o zaščiti geografskih označb in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) 1068/97 [2], in zlasti člena 6(3) in (4) Uredbe,

ker sta, skladno s členom 5 Uredbe (EGS) št. 2081/92, Združeno kraljestvo in Francija Komisiji poslala vloge za registracijo številnih imen kot geografskih označb;

ker je bilo ugotovljeno skladno s členom 6(1) zgoraj navedene uredbe, da vloga izpolnjuje vse njene zahteve, predvsem pa, da so navedene vse informacije v skladu s členom 4 Uredbe;

ker po objavi imen iz Priloge k tej uredbi, v Uradnem listu Evropskih skupnosti [3], Komisija ni prejela nobenega ugovora v smislu po členu 7 navedene uredbe;

ker naj se zato ta imena vnesejo v "Register zaščitenih označb porekla in zaščitenih geografskih označb" in se tako zaščitijo na celotnem ozemlju Skupnosti kot zaščitene geografske označbe;

ker Priloga k tej Uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 2139/98 [5],

SPREJELA NASLEDNJO UREDBO:

Člen 1

Imena v priloženi Prilogi se dodajo v Prilogo k Uredbi Komisije (ES) št. 2400/96 in se kot zaščitene geografske označbe (ZGO) vnesejo v "Register zaščitenih označb porekla in zaščitenih geografskih označb" iz člena Uredbe (EGS) 2081/92.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. decembra 1998

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL C 120, 18.4.1998, str. 7.

[4] UL L 327, 18.12.1996, str. 11.

[5] UL L 270, 7.10.1998, str. 7.

--------------------------------------------------

PRILOGA

PROIZVODI, NAŠTETI V PRILOGI II K POGODBI ES, NAMENJENI ZA PREHRANO LJUDI

Sir

ZDRUŽENO KRALJESTVO:

"Dorset Blue Cheese (ZGO)"

Sadje in zelenjava

FRANCIJA

"Melon du Haut-Poitou (ZGO)"

--------------------------------------------------
Uredba Komisije (ES) št. 2767/98

z dne 21. decembra 1998

o spremembi Uredbe (ES) št. 2300/97 o podrobnih pravilih za izvedbo Uredbe Sveta (ES) št. 1221/97 o splošnih pravilih za uporabo ukrepov za izboljšanje proizvodnje in trženja medu

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1221/97 z dne 25. junija 1997 o splošnih pravilih za uporabo ukrepov za izboljšanje proizvodnje in trženja medu [1], kakor je bila spremenjena z Uredbo (ES) št. 2070/98 [2], in zlasti člena 5 Uredbe,

ker Uredba Komisije (ES) št. 2300/97 [3], kakor je bila nazadnje spremenjena z Uredbo (ES) št. 2633/98 [4], predpisuje določbe za izvajanje ukrepov za izboljšanje proizvodnje in trženja medu;

ker se zaradi omogočanja določene stopnje prilagodljivosti pri izvajanju programa finančne omejitve, priglašene za vsak posamezen ukrep, lahko za določen odstotek razlikujejo, pri čemer pa ne smejo presegati skupne zgornje meje letnega programa; ker v primeru sklicevanja na prilagodljivost, ki je dovoljena pri izvajanju programa, finančni prispevek Skupnosti ne sme presegati meje 50 % dejanskih izdatkov zadevne države članice;

ker so ukrepi, predvideni s to uredbo, v skladu z mnenjem Upravljalnega odbora za perutnino in jajca,

SPREJELA NASLEDNJO UREDBO:

Člen 1

V Uredbo (ES) št. 2300/97 je vstavljen naslednji člen 4a:

"Člen 4a

Finančne omejitve za vsak posamezen ukrep se lahko zvišajo ali znižajo za največ 10 %, pod pogojem, da s tem ni presežena skupna zgornja meja letnega programa in da prispevek Skupnosti za financiranje programa iz člena 3 ne presega 50 % izdatkov zadevne države članice,"

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. decembra 2001

Za Komisijo

Franz Fischler

Član Komisije

[1] UL L 173, 1.7.1997, str. 1.

[2] UL L 265, 30.9.1998, str. 1.

[3] UL L 319, 21.11.1997, str. 4.

[4] UL L 333, 9.12.1998, str. 14.

--------------------------------------------------
Uredba Komisije (ES) št. 1061/98

z dne 25. maja 1998

o spremembi Uredbe (ES) št. 2571/97 o prodaji masla po znižanih cenah in dodeljevanju pomoči za smetano, maslo in koncentrirano maslo za uporabo pri izdelavi peciva, sladoleda in drugih živil

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1587/96 [2], in zlasti členov 6(6), 12(3) in 28 Uredbe,

ker člen 11 Uredbe Komisije (ES) št. 2571/97 [3] za izdelke iz člena 1 navedene uredbe predpisuje rok za predelavo in vdelavo v končne proizvode; ker je dolžina roka trenutno dejavnik, ki spodbuja špekulativna dejanja; ker je zato treba ta rok skrajšati;

ker je treba, da bi, glede na sedanje razmere na trgu, zagotovili poštenost ponudb, varščino za izvršitev ponudbe iz člena 17(1) Uredbe (ES) št. 2571/97 zvišati na 350 ekujev na tono;

ker so ukrepi, predvideni v tej uredbi, skladni z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Uredba (ES) št. 2571/97 se spremeni:

1. v členu 11 se "šestih mesecih" nadomesti s "treh mesecih";

2. v členu 17(1) se "180 ekujev" nadomesti s "350 ekujev".

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. maja 1998

Za Komisijo

Franz Fischler

Član Komisije

[1] UL L 148, 28.6.1968, str. 13.

[2] UL L 206, 16.8.1996, str. 21.

[3] UL L 350, 20.12.1997, str. 3.

--------------------------------------------------
Uredba Komisije (ES) št. 1549/98

z dne 17. julija 1998

o dopolnitvi Priloge k Uredbi (ES) št. 1107/96 o registraciji geografskih označb in geografskega porekla po postopku iz člena 17 Uredbe Sveta (EGS) št. 2081/92

(Besedilo velja za EGP)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb geografskega porekla za kmetijske proizvode in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 17(2) Uredbe,

ker so bili za nekatere označbe, ki so jih države članice predložile v skladu s členom 17 Uredbe (EGS) št. 2081/92, zahtevani dodatni podatki, da bi se zagotovila skladnost teh označb s členoma 2 in 4 navedene uredbe; ker se je s preverjanjem teh dodatnih podatkov izkazalo, da so označbe skladne z navedenima členoma; ker jih je zato treba registrirati in dodati v Prilogo k Uredbi Komisije (ES) št. 1107/96 [3], kakor je bila nazadnje spremenjena z Uredbo (ES) št. 644/98 [4];

ker po pristopu treh novih držav članic z datumom njihovega pristopa začne teči šestmesečni rok iz člena 17 Uredbe (EGS) št. 2081/92; ker so nekatere označbe, ki so jih predložile te države članice, skladne s členoma 2 in 4 te uredbe in jih je zato treba registrirati;

ker so ukrepi, predvideni s to uredbo, v skladu z mnenjem Regulativnega odbora za geografske označbe in označbe porekla,

SPREJELA NASLEDNJO UREDBO:

Člen 1

Označbe v Prilogi k tej uredbi se dodajo Prilogi k Uredbi (ES) št. 1107/96.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. julija 1998

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL L 148, 21.6.1996, str. 1.

[4] UL L 87, 21.3.1998, str. 8.

--------------------------------------------------

PRILOGA

A. PROIZVODI, NAMENJENI ZA PREHRANO LJUDI, NAVEDENI V PRILOGI II K POGODBI ES

Sveže meso (in drobovina)

ITALIJA

- Mortadella Bologna (ZGO)

Olja in masti

Olivno olje

GRČIJA

- Ζάκυνθος (ZGO)

- Σάμος (ZGO)

Sadje, zelenjava in žito

GRČIJA

- Κορινθιακή Σταφίδα Βοστίτσα (Korinthiaki Stafida Vostitsa) (ZOP)

- Φασόλια (Γίγατες Ελέφαντες) Πρεσπών Φλώρινας (ZGO)

- Φασόλια (Πλακέ Μεγαλόσπερμα) Πρεσπών Φλώρινας (ZGO)

B. ŽIVILA, NAVEDENA V PRILOGI I K UREDBI (EGS) št. 2081/92

Pivo

NEMČIJA

- Münchner Bier (ZGO)

- Kulmacher Bier (ZGO)

- Hofer Bier (ZGO)

- Dortmunder Bier (ZGO)

- Mainfranken Bier (ZGO)

- Bremer Bier (ZGO)

--------------------------------------------------
Uredba Komisije (ES) št. 203/98

z dne 26. januarja 1998

o spremembi Uredbe (EGS) št. 4154/87 o določitvi analiznih in drugih tehničnih določb, ki so potrebne za izvajanje uvoznega postopka za blago, pridobljeno s predelavo kmetijskih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in skupni carinski tarifi [1], kakor je bila nazadnje spremenjena z Uredbo Komisije (ES) št. 2509/97 [2], in zlasti člena 9 Uredbe,

ker je treba za zagotovitev, da je v vsej Skupnosti blago, ki je predmet Uredbe Sveta (ES) št. 3448/93 [3], pri izvozu deležno enotnega obravnavanja, spremeniti določbe Uredbe Komisije (EGS) št. 4154/87 [4] glede določanja mlečne maščobe;

ker študije in preskusi, ki so jih izvedli laboratoriji, odgovorni za takšne preskuse, kažejo na to, da je najprimernejši postopek tisti, ki je določen v členu 1;

ker so ukrepi, predvideni s to uredbo, v skladu z mnenjem Odbora za carinski zakonik – Oddelek za carinsko in statistično nomenklaturo,

SPREJELA NASLEDNJO UREDBO:

Člen 1

Člen 2(3) Uredbe (EGS) št. 4154/87 se nadomesti z naslednjim besedilom:

"3. Vsebnost mlečne maščobe

(a) Če v odstavku (b) ni predvideno drugače, se masni delež vsebnosti mlečne maščobe določi z ekstrakcijo s petroletrom po hidrolizi s klorovodikovo kislino.

(b) Če so v sestavi proizvoda deklarirane maščobe, ki niso mlečne, se mora uporabiti naslednji postopek:

- masni delež vseh maščob v proizvodu se določi, kakor je opredeljeno v odstavku (a),

- za določanje vsebnosti mlečne maščobe se uporabi metoda, ki temelji na ekstrakciji s petroletrom po predhodni hidrolizi s klorovodikovo kislino, ki ji sledi plinska kromatografija metilnih estrov maščobnih kislin. Če so prisotne mlečne maščobe, se njihov odstotni delež izračuna z množenjem odstotne koncentracije metilbutirata s faktorjem 25, pri čemer se ta vrednost pomnoži celotnim masnim deležem vsebnosti maščobe v proizvodu in deli s 100."

Člen 2

Ta uredba začne veljati enaindvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. januarja 1998

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 345, 16.12.1997, str. 44.

[3] UL L 318, 20.12.1993, str. 18.

[4] UL L 392, 31.12.1987, str. 19.

--------------------------------------------------
Uredba Komisije (ES) št. 618/98

z dne 18. marca 1998

o spremembi Uredbe (ES) št. 1898/97 o določitvi pravil za uporabo režimov v sektorju prašičjega mesa, ki jih zajema Uredba Sveta (ES) št. 3066/95, in o razveljavitvi uredb (EGS) št. 2698/93 in (ES) št. 1590/94

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3066/95 z dne 22. decembra 1995 o vzpostavitvi nekaterih koncesij v obliki tarifnih kvot Skupnosti za nekatere kmetijske proizvode in o določitvi prilagoditve kot avtonomnem in prehodnem ukrepu za nekatere kmetijske koncesije, predvidene v evropskih sporazumih, zato da bi se upošteval Sporazum o kmetijstvu, sklenjen v okviru urugvajskega kroga večstranskih trgovinskih pogajanj [1], kakor je bila nazadnje spremenjena z Uredbo (ES) št. 1595/97 [2], in zlasti člena 8 Uredbe,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [3], kakor je bila nazadnje spremenjena z Uredbo (ES) št. 3290/94 [4], in zlasti člena 22 Uredbe,

ker Uredba Komisije (ES) št. 1898/97 [5] določa podrobna pravila za uporabo režimov v sektorju prašičjega mesa, določenih v Uredbi (ES) št. 3066/95;

ker člen 4(3) Uredbe (ES) št. 1898/97 predvideva, da države članice uradno obvestijo Komisijo v petih delovnih dneh o zahtevkih, vloženih za uvozna dovoljenja; ker se pri vseh drugih uvoznih režimih, ki se uporabljajo v sektorju prašičjega mesa, ti podatki zagotovijo v treh delovnih dneh; ker je primerno uskladiti ti časovni obdobji, da bi omogočili dobro delujoče upravljanje različnih uvoznih režimov;

ker so ukrepi, predvideni s to uredbo, v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

V členu 4(3) Uredbe (ES) št. 1898/97 se "peti" nadomesti s "tretji".

Člen 2

Ta uredba začne veljati 1. aprila 1998.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. marca 1998

Za Komisijo

Franz Fischler

Član Komisije

[1] UL L 328, 30.12.1995, str. 31.

[2] UL L 216, 8.8.1997, str. 1.

[3] UL L 282, 1.11.1975, str. 1.

[4] UL L 349, 31.12.1994, str. 105.

[5] UL L 267, 30.9.1997, str. 58.

--------------------------------------------------
Uredba Komisije (ES) št. 738/98

z dne 1. aprila 1998

o začasnem odstopanju od Uredbe (ES) št. 1445/95 o pravilih za uporabo uvoznih in izvoznih dovoljenj v sektorju za goveje in telečje meso

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], kakor je bila nazadnje spremenjena z Uredbo (ES) št. 2634/97 [2], ter zlasti členov 9 in 13 Uredbe,

ker člen 10(1) Uredbe Komisije (ES) št. 1445/95 z dne 26. junija 1995 o pravilih za uporabo uvoznih in izvoznih dovoljenj v sektorju govejega in telečjega mesa ter o razveljavitvi Uredbe (EGS) št. 2377/80 [3], kakor je bila nazadnje spremenjena z Uredbo (ES) št. 260/98 [4], zagotavlja, da se izvozna dovoljenja izdajajo peti delovni dan po predložitvi zahtevka, pod pogojem, da Komisija medtem ne sprejme nobenih posebnih ukrepov;

ker je zaradi državnih praznikov v letu 1998 in dejstva, da Uradni list v teh dneh ne izhaja redno, čas petih dni za premislek prekratek, da se zagotovi dobro upravljanje trga, in bi ga bilo treba začasno podaljšati na sedem dni;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

Ne glede na člen 10(1) Uredbe (ES) št. 1445/95 se dovoljenja v zvezi z zahtevki, predloženimi od:

- 6. do 8. aprila 1998,

- 27. do 29. aprila 1998,

- 18. do 20. maja 1998,

- 21. do 30. decembra 1998,

izdajo sedmi delovni dan po predložitvi zahtevka, pod pogojem, da Komisija medtem ne sprejme nobenih posebnih ukrepov iz člena 10(2) navedene uredbe.

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. aprila 1998

Za Komisijo

Franz Fischler

Član Komisije

[1] UL L 148, 28.6.1968, str. 24.

[2] UL L 356, 31.12.1997, str. 13.

[3] UL L 143, 27.6.1995, str. 35.

[4] UL L 25, 31.1.1998, str. 42.

--------------------------------------------------
Uredba Komisije (ES) št. 739/98

z dne 1. aprila 1998

o spremembi Uredbe (ES) št. 2331/97 o posebnih pogojih za dodelitev izvoznih nadomestil za nekatere proizvode iz prašičjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1], kakor je bila nazadnje spremenjena z Uredbo (ES) št. 3290/94 [2], ter zlasti členov 13(12) in 22 Uredbe,

ker Uredba Komisije (ES) št. 2331/97 [3] določa merila kakovosti, ki morajo biti izpolnjena, da se dodelijo izvozna nadomestila za nekatere predelane proizvode iz prašičjega mesa;

ker je bil z Uredbo Komisije (EGS) št. 3846/87 z dne 17. decembra 1987 o vzpostavitvi nomenklature kmetijskih proizvodov za izvozna nadomestila [4], kakor je bila nazadnje spremenjena z Uredbo (ES) št. 409/98 [5], določen seznam proizvodov, za katere se v sektorju prašičjega mesa lahko dodelijo izvozna nadomestila;

ker je treba oznake proizvodov iz Priloge I k Uredbi (ES) št. 2331/97 uskladiti z najnovejšimi spremembami Uredbe (EGS) št. 3846/87, ki se uporablja od 4. marca 1998;

ker so ukrepi, predvideni s to uredbo, v skladu z mnenjem Upravljalnega odbora za prašičje meso,

SPREJELA NASLEDNJO UREDBO:

Člen 1

V Prilogi I k Uredbi (ES) št. 2331/97 se oznaki proizvodov "160100919100" in "160100999100" nadomestita z oznakama "160100919000" in "160100999190".

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. aprila 1998

Za Komisijo

Franz Fischler

Član Komisije

[1] UL L 282, 1.11.1975, str. 1.

[2] UL L 349, 31.12.1994, str. 105.

[3] UL L 323, 26.11.1997, str. 19.

[4] UL L 366, 24.12.1987, str. 1.

[5] UL L 55, 25.2.1998, str. 1.

--------------------------------------------------